Comisia Europeană a adoptat o modificare a Orientărilor privind ajutoarele de stat regionale („OAR”) pentru a permite statelor membre să acorde ajutoare regionale mai mari proiectelor de investiții din cadrul platformei „Tehnologii strategice pentru Europa” („STEP”).
Conform unui comunicat al executivului european, Platforma STEP urmărește să sprijine dezvoltarea și fabricarea de tehnologii critice relevante pentru tranziția verde și cea digitală a UE, precum și suveranitatea strategică a UE.
”Modificarea de astăzi a Orientărilor privind ajutoarele de stat regionale va permite statelor membre să sporească sprijinul pentru investiții în tehnologiile critice în regiunile europene mai puțin avantajate. Acest lucru va favoriza investițiile în tehnologii curate, biotehnologii, tehnologii digitale și profunde, care sunt esențiale pentru consolidarea competitivității Europei, menținând în același timp obiectivele de coeziune”, a subliniat Margrethe Vestager, vicepreședintă executivă responsabilă cu politica în domeniul concurenței.
Modificarea Orientărilor privind ajutoarele de stat regionale
Ajutoarele de stat regionale constituie un instrument important utilizat de statele membre pentru a consolida dezvoltarea regională.
OAR stabilesc normele în baza cărora statele membre pot acorda ajutoare de stat întreprinderilor pentru a sprijini investițiile în regiunile mai puțin avantajate ale Europei. Statele membre transmit hărți regionale, care sunt evaluate și aprobate de Comisie; acestea definesc regiunile în care este permisă acordarea de ajutoare regionale pentru investiții și stabilesc valoarea maximă a ajutorului de stat care poate fi acordat, exprimată ca procent din costurile de investiții eligibile.
Modificarea de vineri permite statelor membre să își modifice hărțile ajutoarelor regionale pentru a permite acordarea unor ajutoare regionale mai mari pentru proiectele de investiții din cadrul STEP până la:
- 10 puncte procentuale în regiunile eligibile pentru ajutor în temeiul articolului 107 alineatul (3) litera (a) din Tratatul privind funcționarea Uniunii Europene (așa-numitele zone „a”) și
- 5 puncte procentuale în regiunile eligibile pentru ajutor în temeiul articolului 107 alineatul (3) litera (c) din Tratatul privind funcționarea Uniunii Europene (așa-numitele zone „c”).
La 19 aprilie 2021, Comisia a adoptat Orientările revizuite ale UE privind ajutoarele de stat regionale, care au intrat în vigoare la 1 ianuarie 2022.
În OAR, Comisia stabilește condițiile în care ajutoarele regionale pot fi considerate compatibile cu piața internă, precum și criteriile de identificare a zonelor care îndeplinesc condițiile prevăzute la articolul 107 alineatul (3) literele (a) și (c) din Tratatul privind funcționarea Uniunii Europene (zonele „a” și, respectiv, zonele „c”). Pe această bază, Comisia a aprobat hărțile ajutoarelor regionale notificate, în care statele membre au precizat zonele geografice în care întreprinderile pot primi ajutoare de stat regionale (zone asistate) și nivelul ajutoarelor (intensitatea ajutorului).
La 20 iunie 2023, Comisia a propus crearea platformei „Tehnologii strategice pentru Europa” cu scopul de a spori competitivitatea industrială a UE prin axarea pe proiecte aflate în etapa de dezvoltare și de producție a tehnologiilor critice, în sectoare precum tehnologiile digitale și inovarea în domeniul tehnologiei profunde, tehnologiile curate și biotehnologiile, pentru un viitor durabil și competitiv. Regulamentul de instituire a platformei STEP a intrat în vigoare la 1 martie 2024.
You may like
Comisia Europeană reiterează sprijinul pentru România în implementarea cadrului financiar multianual 2021-2027 în cadrul unei întâlniri între ministrul Adrian Câciu și director general interimar al DG EMPL
Dan Motreanu, după ce România a primit o prefinanțare de 642 de milioane de euro pentru implementarea STEP: Platforma vizează creșterea investițiilor în sectoare critice
Comisia Europeană aprobă o schemă de ajutor de stat a României în valoare de 164 de milioane de euro pentru sprijinirea producătorilor agricoli
Consiliul UE adoptă revizuirea cadrului financiar multianual, care include, printre altele, Facilitatea pentru Ucraina de 50 de miliarde de euro și platforma STEP
PE a adoptat Raportul privind crearea platformei Tehnologii Strategice pentru Europa pentru care Dan Motreanu a fost responsabil al Grupului PPE
Comisia Europeană cere României să recupereze de la Blue Air ajutorul de stat de 33,84 de milioane de euro după ce a constatat că planul de restructurare a companiei aeriene nu era fezabil și coerent
Published
45 mins agoon
May 31, 2024Comisia Europeană a luat vineri decizia de a desemna în mod oficial platforma chineză Temu ca fiind o platformă online foarte mare în temeiul Actului privind serviciile digitale (DSA), pentru a proteja consumatorii europeni de riscurile achiziționării unor bunuri contrafăcute, produse nesigure sau ilegale și a unor articole care încalcă drepturile de proprietate intelectuală, informează un comunicat remis CaleaEuropeană.ro.
Temu este o piață online cu o medie de peste 45 de milioane de utilizatori lunari în Uniunea Europeană. Acest număr de utilizatori, pe care Temu l-a comunicat Comisiei, depășește pragul prevăzut de DSA pentru desemnarea ca VLOP.
În urma desemnării de astăzi ca VLOP, Temu va trebui să respecte cele mai stricte norme din cadrul ASD în termen de patru luni de la notificare (adică până la sfârșitul lunii septembrie 2024), cum ar fi obligația de a evalua și de a atenua în mod corespunzător orice riscuri sistemice care decurg din serviciile sale, inclusiv listarea și vânzarea de bunuri contrafăcute, produse nesigure sau ilegale și articole care încalcă drepturile de proprietate intelectuală.
Decizia cu privire la Temu urmează unei decizii similare pe care Comisia Europeană a luat-o în raport cu cealaltă platformă majoră chineză, Shein. În același timp, presa a relatat că UE pregătește modificarea taxelor vamale pentru coletele de sub 150 de euro pentru a contracara volumele uriașe de colete Shein și Temu, acuzate că nu respectă legislația europeană.
Potrivit Comisiei, Noile obligații suplimentare pentru Temu includ:
O supraveghere mai diligentă a produselor ilegale
- Temu trebuie să analizeze cu atenție riscurile sistemice specifice în ceea ce privește diseminarea conținutului și a produselor ilegale, precum și riscurile generate de proiectarea sau funcționarea serviciului său și a sistemelor sale conexe. Rapoartele de evaluare a riscurilor vor trebui să fie transmise Comisiei la 4 luni de la notificarea desemnării oficiale și, ulterior, la un an.
- Temu trebuie să pună în aplicare măsuri de atenuare a riscurilor, cum ar fi listarea și vânzarea de mărfuri contrafăcute, produse nesigure și articole care încalcă drepturile de proprietate intelectuală. Aceste măsuri pot include adaptarea condițiilor de utilizare, îmbunătățirea proiectării interfeței pentru utilizatori pentru o mai bună raportare și detectare a listărilor suspecte, îmbunătățirea proceselor de moderare pentru a elimina rapid articolele ilegale și rafinarea algoritmilor săi pentru a preveni promovarea și vânzarea de bunuri interzise.
- Temu trebuie să își consolideze procesele interne, resursele, testarea, documentarea și supravegherea oricăreia dintre activitățile legate de detectarea riscurilor sistemice.
Măsuri sporite de protecție a consumatorilor
- Rapoartele anuale de evaluare a riscurilor întocmite de Temu trebuie să evalueze în mod specific orice efecte adverse potențiale asupra sănătății și siguranței consumatorilor, cu accent pe bunăstarea fizică și mentală a utilizatorilor minori.
- Temu trebuie să își structureze platforma, inclusiv interfețele pentru utilizatori, algoritmii de recomandare și condițiile de utilizare, pentru a atenua și a preveni riscurile la adresa siguranței și bunăstării consumatorilor. Trebuie puse în aplicare măsuri pentru a proteja consumatorii împotriva achiziționării de bunuri nesigure sau ilegale, cu un accent deosebit pe prevenirea vânzării și distribuției de produse care ar putea fi dăunătoare pentru minori. Aceasta include încorporarea unor sisteme solide de asigurare a vârstei pentru a restricționa achiziționarea de articole restricționate în funcție de vârstă.
Mai multă transparență și responsabilitate
- Temu trebuie să se asigure că evaluările sale de risc și respectarea tuturor obligațiilor prevăzute în Actul legislativ privind serviciile digitale sunt auditate în fiecare an pe plan extern și independent.
- Temu trebuie să publice repertorii ale tuturor anunțurilor publicitare deservite pe interfața sa.
- Temu va trebui să ofere acces la datele publice cercetătorilor, inclusiv cercetătorilor agreați desemnați de coordonatorii serviciilor digitale.
- Temu trebuie să respecte cerințele de transparență, inclusiv publicarea, o dată la șase luni, a rapoartelor de transparență privind deciziile de moderare a conținutului și gestionarea riscurilor, pe lângă rapoartele privind riscurile sistemice și rezultatele auditului o dată pe an.
- Temu trebuie să desemneze o funcție de conformitate și să facă obiectul unui audit extern independent în fiecare an.
De altfel, Federația Organizațiilor Consumatorilor Germani a transmis încă din luna aprilie că platforma chineză Temu nu respectă legislația UE privind protecția consumatorilor, avertizând că ia în considerare o acțiune în justiție.
Biserica Săsească din Alma Vii și Biserica Sfântul Mihail din Cluj-Napoca, printre câștigătorii Premiilor Europene pentru Patrimoniu 2024
Published
22 hours agoon
May 30, 2024By
Teodora IonComisia Europeană și Europa Nostra au anunțat, astăzi, câștigătorii Premiilor Europene pentru Patrimoniu / Premiilor Europa Nostra 2024, co-finanțate prin programul Uniunii Europene, Europa Creativă.
Potrivit unui comunicat al Reprezentanței Comisiei Europene în România, anul acesta, cele mai prestigioase premii europene pentru patrimoniu sunt acordate celor 26 de câștigători remarcabili din 18 țări de pe întregul continent.
Printre câștigătorii din acest an, se numără două proiecte de patrimoniu remarcabile din România:
Proiectul a presupus restaurarea unui reper cultural, care simbolizează secole de istorie și meșteșug în pitorescul sat Alma Vii din Transilvania. Prin lucrările de restaurare complexe, n-a fost păstrată doar integritatea arhitecturală și istorică a bisericii dar a fost responsabilizată de asemenea comunitatea locală și, astfel, a putut fi încurajată dezvoltarea durabilă a turismului.
Amplasată în centrul vibrant al orașului, Biserica Sfântul Mihail este o bijuterie a arhitecturii gotice europene. Biserica s-a aflat într-un amplu proces de restaurare între 2016 și 2022. Dincolo de consolidări structurale exhaustive și restaurări ale fațadei, proiectul a inclus, de asemenea, reamenajarea interioarelor și lucrări de modernizare.
Câștigătorii au fost selectați de , compus din 12 experți în patrimoniu din întreaga Europă, în urma evaluării cererilor de către . În total, 206 candidaturi eligibile au fost depuse pentru premiile din acest an, de către organizații și persoane fizice din 38 de țări europene.
Câștigătorii vor fi sărbătoriți în cadrul Ceremoniei de decernare a Premiilor pentru Patrimoniul European 2024, pe 7 octombrie, la Ateneul Român, cea mai prestigioasă sală de concerte din București, România, care a primit, recent, Marca Patrimoniului European în semn de recunoaștere a semnificației sale europene.
Acest eveniment de rang înalt va fi găzduit de comisarul european, Iliana Ivanova, și de președintele executiv al Europa Nostra, Hermann Parzinger.
În cadrul ceremoniei, vor fi anunțați laureații Marelui Premiu și câștigătorul Premiului Publicului, ales dintre câștigătorii din acest an ai Premiilor Europene pentru Patrimoniu / Premiile Europa Nostra. Fiecare câștigător va primi suma de 10.000 de euro.
Ceremonia face parte din evenimentele importante ale care va avea loc între 6-8 octombrie, la București. Summit-ul, co-finanțat de Uniunea Europeană, este organizat de Europa Nostra, în strânsă colaborare cu organizații și parteneri din domeniul patrimoniului, atât publici, cât și privați, din România.
Susținători și entuziaști ai patrimoniului sunt încurajați să descopere câștigătorii și pentru a decide cine va câștiga Premiul Publicului 2024, care pune la bătaie un premiu în valoare de 10.000 de euro. Votul se încheie pe data de 22 septembrie.
Reducerea birocrației în agricultură: Comisia Europeană clarifică sprijinul pentru agricultori în caz de fenomene meteorologice excepționale
Published
23 hours agoon
May 30, 2024By
Teodora IonComisia Europeană a adoptat o comunicare care clarifică utilizarea forței majore și a circumstanțelor excepționale pentru sectorul agricol al UE în cazul unor fenomene meteorologice neprevăzute și extreme.
Prin clarificarea interpretării juridice a acestui concept, Comisia urmărește să ofere siguranță agricultorilor afectați în ceea ce privește plățile aferente politicii agricole comune (PAC), asigurând, în același timp, o aplicare uniformă în întreaga Uniune de către administrațiile naționale. Această comunicare face parte din pachetul de măsuri de reducere a sarcinii administrative pentru agricultorii din UE.
Potrivit unui comunicat al instituției, conceptul de forță majoră le permite fermierilor care nu au reușit să îndeplinească toate cerințele PAC din cauza unor evenimente excepționale și imprevizibile, independente de voința lor (cum ar fi seceta pedologică sau inundațiile), să nu piardă sprijinul PAC. Aplicarea acestui concept este decisă de statele membre pe baza dovezilor relevante și în lumina legislației agricole a Uniunii.
Deoarece constituie o excepție de la respectarea strictă a obligațiilor legate de plățile PAC (cum ar fi condiționalitățile sau măsurile din cadrul eco-schemelor), această decizie se aplică în mod normal într-un mod restrictiv, în general de la caz la caz sau de la fermă la fermă.
”Am lucrat din greu pentru a răspunde preocupărilor fermierilor pentru mai puțină birocrație și mai multă flexibilitate. Agricultura este una dintre cele mai expuse profesii la schimbările climatice și la consecințele acestora. În cazul unor fenomene climatice extreme neprevăzute, agricultorii riscă să piardă tot ceea ce au muncit. Clarificările pe care le aducem astăzi le oferă certitudinea că ei ar putea primi în continuare plățile PAC, chiar dacă nu sunt în măsură să își îndeplinească toate obligațiile obișnuite. Nu este nevoie de griji suplimentare atunci când avem de-a face cu dezastre naturale dramatice”, a subliniat comisarul european pentru agricultură, Janusz Wojciechowski.
Comunicarea de astăzi clarifică faptul că forța majoră se poate aplica tuturor fermierilor care lucrează într-o zonă delimitată care este afectată de dezastre naturale sau de fenomene meteorologice grave și imprevizibile. Aceasta înseamnă că agricultorii aflați în zona afectată nu vor trebui să completeze cereri individuale sau să furnizeze dovezi pentru îndeplinirea condițiilor de forță majoră.
Acest domeniu de aplicare extins va reduce sarcina administrativă pentru agricultori și autoritățile naționale, facilitând astfel un răspuns rapid din partea statelor membre.
În comunicare sunt prevăzute condiții pentru a permite prezumția că toți agricultorii aflați într-o zonă sunt acoperiți de forța majoră.
Statele membre vor trebui să confirme apariția unei catastrofe naturale grave sau a unui eveniment meteorologic grav și să delimiteze zona geografică care a fost grav afectată de eveniment și ale cărei consecințe nu au putut fi prevenite în mod corespunzător.
Pentru această delimitare, statele membre se pot baza, de exemplu, pe datele satelitare ale zonei în cauză, fără a fi nevoie de date satelitare specifice la nivelul exploatațiilor individuale.
Pentru anumite tipuri de evenimente, administrațiile naționale vor lua în considerare, de asemenea, factori suplimentari, cum ar fi panta pantei, tipul de sol sau tipul de culturi cultivate, pentru a defini populația afectată, fără a fi necesară o verificare individuală.
Acesta ar putea fi cazul, de exemplu, al înghețului, care poate să nu afecteze toate culturile în același mod, sau al ploilor continue, care pot avea efecte diferite în zonele cu pantă sau pe solurile cu capacități diferite de reținere a apei.
Având în vedere că toate condițiile sunt îndeplinite, clarificarea de astăzi scutește autoritățile de necesitatea unei evaluări de la caz la caz.
Comisia rămâne în contact cu statele membre pentru a oferi îndrumări juridice ori de câte ori este necesar.
Concrete & Design Solutions
În 2021, PIB-ul UE reprezenta 15,2% din PIB-ul mondial, clasându-se pe locul al treilea
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: “Mediul economic va fi mai dificil în 2013”
Premierul Italiei, Mario Monti, a demisionat
Trending
- ROMÂNIA DIGITALĂ1 week ago
- ROMÂNIA1 week ago
- SPECIAL3 days ago
- NATO1 week ago
- ROMÂNIA1 week ago